## Uredbu o provođenju rezolucija Vijeća sigurnosti Ujedinjenih naroda u svezi sa sankcijama protiv Libijske Arapske Džamahirije

### NN 21/1995 (29.3.1995.), Uredbu o provođenju rezolucija Vijeća sigurnosti Ujedinjenih naroda u svezi sa sankcijama protiv Libijske Arapske Džamahirije

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga Zastupničkog
doma Sabora Republike Hrvatske ("Narodne novine", broj 79/94),
Vlada Republike Hrvatske je na sjednici održanoj 23. ožujka 1995. godine
donijela

## Uredbu

### o provođenju rezolucija Vijeća sigurnosti Ujedinjenih naroda u svezi sa sankcijama protiv Libijske Arapske Džamahirije

Članak 1.

Ovom Uredbom uređuje se provođenje mjera iz Rezolucije 731 (1992.),
Rezolucije 748 (1992.) i Rezolucije 883 (1993.) Vijeća sigurnosti
Ujedinjenih naroda.

Članak 2.

Zabranjuje se pravnim i fizičkim osobama izvoz i iznošenje robe
u Libijsku Arapsku Džamahiriju (u daljnjem tekstu: Libiju), kao i sve gospodarske
aktivnosti čija je svrha opskrba Libije opremom, sirovinama i materijalom
kao i davanje licenci za proizvodnju te robe. Popis robe iz stavka 1. ovog
članka naveden je u Prilogu koji je sastavni dio ove Uredbe. Iznimno,
poslovi iz stavka 1. ovog članka mogu se obaviti uz posebno odobrenje
ministra gospodarstva.

Članak 3.

Zabranjuje se Vladi ili tijelima vlasti I.ibije, pravnim fizičkim
osobama iz Libije koje imaju novčana sredstva, po traživanja ili
prava po osnovi robno-novčanih, financijskih imovinskih i drugih
odnosa u Republici Hrvatskoj, a koji ma je vlasnik ili djeluju u korist
Vlade ili tijela vlasti Libije raspolaganje tim sredstvima, potraživanjima
i pravima kao i njihov prijenos na druge osobe u Republici Hrvatskc ili
izvan Republike Hrvatske. Odredbe stavka 1. ovog članka odnose se
i na izvršavanje sporazuma i ugovora sklopljenih prije stupanja na snagu
Rezolucije 883 (1993.) odnosno prije 1. prosinca 1993. godine. Odredbe
stavka 1. i 2. ovog članka odgovarajuće se odnose na libijske
projekte i na one strane osobe koje su vlasništvu, pod nadzorom, ili djeluju
u korist Libije.

Članak 4.

Odredbe članka 3. ove Uredbe ne odnose se na novčana i
druga financijska sredstva ili potraživanja koja potječu od prodaje
ili isporuke nafte i naftnih derivata, zemnog plina i derivata plina, poljoprivrednih
proizvoda ili roba porijeklom iz Libije i izvezenih iz Libije nakon 1.
prosinca 1993. godine, uz uvjet da se ta sredstva vode na posebni računima
kod banaka ovlaštenih za poslove s inozemstvom.

Članak 5.

Zabranjuje se otvaranje ureda libijske zrakoplovne kompanije Libyan
Arab Airlines u Republici Hrvatskoj. Zabranjuje se avioprijevoznicima i
drugim pravni osobama iz Republike Hrvatske kupnja i prodaja avionskih
karata Libyan Arab Airlinesa uključivo i obavljanje prihvata i indosiranja
karata i drugih dokumenata koje izdaje zrakoplovna kompanija.

Članak 6.

Zabranjuje se domaćim i stranim zrakoplovima polijetanje i prelet
zračnog prostora Republike Hrvatske prema teritoriju Libije ili
njihovo slijetanje ako polaze s tog teritorija, osim ako let nije odobrio
Odbor Vijeća sigurnosti.

Članak 7.

Zabranjuje se pravnim i fizičkim osobama: (1) zaključivanje
ili obnavljanje ugovora za isporuk Libiju zrakoplova i dijelova zrakoplova;
(2) pružanje tehničkih usluga ili usluga odižava zrakoplova i dijelova
zrakoplova namijenjenih Libiji i vlasništvu osoba iz Libije; (3) izvoz
i isporuka materijala namijenjenog izgradnji održavanju civilnih i vojnih
zračnih luka i pratećih objekata i opreme u Libiji kao i pružanje
tehničkih i drugih usluga namijenjenih održavanju civilnih i vojnih
zračnih ili pratečih objekata i uređaja, osim sigurnosne
opreme usluga koje se izravno odnose na kontrolu civilnog zračnog
prometa; (4) obuka i pružanje savjeta i pomoći libijskim pilotima
i drugom osoblju za održavanje zrakoplova ili uzletišta Libiji; (5) osiguranje
ili obnavljanje osiguranja za zrakoplov u vlasništvu osoba iz Libije.

Članak 8.

Ministar gospodarstva po prethodno pribavljenom mišljenju ministra financija
i ministra pomorstva prometa i veza će po potrebi donijeti propis
kojim će se urediti i postupak u svezi s odobravanjem izvoza i iznošenja
robnih usluga u Libiju, kao i plaćanja robe i usluga u Libiju, te
stupanje sa zrakoplovima i drugim prijevoznim sredstvima porijeklom iz
Libije, u vlasništvu ili pod nadzorom osoba iz Libije.

Članak 9.

Novčanom kaznom od 100.000 do 200.000 kuna kaznit će se
za prekršaj pravna osoba: (1) ako izvozi i iznosi robe i usluge i obavlja
druge gospodarske aktivnosti protivno odredbi članka 2. ove Uredbe;
(2) ako omogući raspolaganje novčanim sredstvima i potraživanjima
ili pravima te obavlja financijske i druge transakcije, protivno članku
3. ove Uredbe; (3) ako omogući otvaranje ureda Libyan Arab Airlines
u Republici Hrvatskoj, protivno članku 5. ove Uredbe; (4) ako kupuje
i prodaje avionske karte, i obavlja prihvat i indosiranje karata i drugih
dokumenata koje izdaje libijska zrakoplovna kompanija, protivno članku
5. ove Uredbe; (5) ako obavlja polijetanje i prelet zračnog prostora
Republike Hrvatske prema teritoriju Libije odnosno, ako obavlja slijetanje
u Republici Hrvatskoj, protivno odredbi članka 6. ove Uredbe; (6)
ako obavlja gospodarske aktivnosti protivno odredbama članka 7.
ove Uredbe. Novčanom kaznom od 2.000 do 20.000 kuna kaznit će
se za prekršaj iz stavka 1. ovog članka odgovorna osoba u pravnoj
osobi.

Članak 10.

Novčanom kaznom od 4.000 do 20.000 kuna kaznit će se za
prekršaj fizička osoba: 1) ako izvozi i iznosi robe i usluge i obavlja
druge gospodarske aktivnosti protivno odredbi članka 1. ove Uredbe;
2) ako omogući raspolaganje novčanim sredstvima i potraživanjima
ili pravima te obavlja financijske i druge transakcije protivno članku
3. ove Uredbe; 3) ako omoguči otvaranje ureda Libyan Arab Airlinesa
u Republici Hrvatskoj, protivno članku 5. ove Uredbe; 4) ako kupuje
i prodaje avionske karte i obavlja prihvat i indosiranje karata i drugih
dokumenata koje izdaje libijska zrahoplovna kompanija, protivno članku
5. ove Uredbe ; 5) ako obavlja polijetanje i prelet zračnog prostora
Republike Hrvatske prema teritoriju Libije odnosno ako obavlja slijetanje
u Republici Hrvatskoj, protivno odredbi članka 6. ove Uredbe; 6)
ako obavlja gospodarske aktivnosti protivno odredbama članka 7.
ove Uredbe.

Članak 11.

Danom stupanja na snagu ove Uredbe prestaje važiti Uredba o provođenju
rezolucija Vijeća sigurnosti Ujedinjenih naroda u svezi sa sankcijama
protiv Libijske Arapske Džamahirije ("Narodne novine", br. 8/94
i 22/94).

Članak 12.

Ova Uredba stupa na snagu danom objave u "Narodnim novinama".

Klasa: 004-01/95-02/06

Urbroj: 5030116-95-4

Zagreb, 23. ožujka 1995.

Predsjednik

**Nikica Valentić,** v. r.

---

## Prilog

POPIS ROBE iz članka 2. stavka 1. Uredbe o provođenju rezolucija
Vijeća sigurnosti Ujedinjenih naroda u svezi sa sankcijama protiv
Libijske Arapske Džamahirije

I.

Crpke srednjeg ili velikog kapaciteta čiji kapacitet iznosi 350
kubičnih metare na sat ili više, te pogonski dijelovi (plinske turbine
i električni motori) namijenjeni za prijevoz sirove nafte i zemnog
plina.

II.

Oprema za terminale za sirovu naftu: - plutače za ukrcaj ili
jednostruki vezovi, - savitljiva crijeva za povezivanje podvodnih razdjelnika
te jednostruki vezovi i plutajuča ukrcajna savitljiva crijeva velikih
dimenzija (od 12 do 16 inča), - sidreni lanci.

III.

Oprema koja nije specijalno konstruirana za terminale za sirovu naftu,
ali se može koristiti u tu svrhu zbog svog velikog kapaciteta: - ukrcajne
crpke velikog kapaciteta (4.000 m3/h) male tlačne visine (10 bara),
- pomočne crpke u granicama istih brzina protoka, - alati za unutarnji
pregled cjevovoda i naprave za čišćenje (npr. strugala za
cijevi - 16 inča i više), - mjerna oprema velikog kapaciteta (1.000
m3/h i više).

IV.

Oprema za rafinerije: - kotlovi koji udovoljavaju normama ASME 1, -
peći koje udovoljavaju normama ASME 8, - kolone za naftne frakcije
koje udovoljavaju normama ASME 8, - crpke koje udovoljavaju normama API
610, - katalitički reaktori koji udovoljavaju normama ASME 8, -
gotovi katalizatori, uključujući: - katalizatore koji sadrže
platinu - katalizatore koji sadrže molibden.

V.

Rezervni dijelovi za stavke I. do IV.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Uredba, NN 21/1995-420